Жыгімонт

**Жыгімонт** (*Сігісмунд*, *Зігемунд*, *Зігемунт*, *Зыгмунд*, *Жыгмонт*, *Сымонд*, *Зымонт*, *Жымонт*, *Сымунт*, *Сімонт*, *Жыкмонт*, *Жыкімонт*, *Зікмант*, *Жыдзімонт*) — мужчынскае імя і вытворнае ад яго прозьвішча **Жы́гмант**.

## Паходжаньне

Зігімунд, Зігімунт, Зігісмунд, Зігісмонд або Зімунд, пазьней Зыгмунд, Зыгмант, Жыгмант або Сімонт (Sigimund, Sigimunt, Sigismund, Sigismondus, Simund, Siegmund, Zygmont, Żygmont, Symont) — імя германскага паходжаньня. Іменная аснова сіг- (зыг-, зег-) (імёны ліцьвінаў Зігібут, Зыгел, Зыгер; германскія імёны Sigibot, Sigel, Siger) паходзіць ад гоцкага і бургундзкага sigus 'перамога', а аснова -мунд- (-мунт-, -монт-) (імёны ліцьвінаў Монтгерд, Валімонт, Скірмунт; германскія імёны Mundgerd, Walmont, Sciremunt) — ад германскага *mundô 'рука, абарона, крэўнасьць' або гоцкага munds 'моц розуму, імкненьне', mundrs 'гарлівы, палкі'. Такім парадкам, імя Жыгімонт азначае «перамога гарлівасьці».

Адпаведнасьць імя Жыгімонт германскаму імю Sigimund сьцьвердзілі францускі лінгвіст-германіст Раймонд Шмітляйн, які на падставе шматгадовых дасьледаваньняў прыйшоў да высноваў пра германскае паходжаньне літоўскіх уласных імёнаў, і амэрыканскі лінгвіст Альфрэд Зэн.

Даўнюю традыцыю атаясамліваньня літоўскай (беларускай) формы гэтага імя зь яго германскім адпаведнікам засьведчыла напісаньне імя Жыгімонта Люксэмбурскага ў выкананым на загад караля і вялікага князя Казімера Ягайлавіча (1427—1492) кірылічным надпісе ў Сьвятакрыскай капліцы Кракаўскага каралеўскага замка:

Тым часам яшчэ вялікі князь Жыгімонт Кейстутавіч (1365—1440) ва ўласных лацінамоўных дакумэнтах азначаў сябе германскім імём **Sigismundus**. Гэтае ж імя пасьлядоўна ўжывалі ў лацінамоўных дакумэнтах вялікія князі з дынастыі Ягайлавічаў — Жыгімонт Стары і Жыгімонт Аўгуст. Таксама паводле Хронікі літоўскай і жамойцкай, «*за прозьбаю кроля [[Сьвятая Рымская імпэрыя|рымскага]] Жыгімонта*».

Этымалягічны слоўнік старапольскіх асабовых імёнаў, выдадзены Польскай акадэміяй навук, адзначае гістарычнае бытаваньне ў Польшчы германскага імя Żygmont (Zygmont, Żygmunt, Zygmunt, Sigesmund, Sigismund).

У Чэхіі гістарычна бытавала германскае імя Zikmund (Žikmunt, Žimunt, Siegemont).

У Прусіі бытавала імя *Symunt* (1292 год). У ваколіцах Мэмэлю адзначаліся прозьвішчы Siegemund і Siemund.  

Германскае паходжаньне імя Сімунт прызнаецца ў «Слоўніку летувіскіх прозьвішчаў».

## Носьбіты
* Жыгімонт I Сьвяты ( 524) — кароль бургундаў, Сьвяты
* Жыгімонт I Ангальцкі ( 1405) — князь ангальт-цэрбскі
* Жыгімонт Кейстутавіч (каля 1365—1440) — вялікі князь літоўскі
* Жыгімонт Люксэмбурскі (1368—1437) — імпэратар Сьвятой Рымскай імпэрыі
* Жыгімонт Карыбутавіч (каля 1385—1435) — кароль чэскі, вайсковы дзяяч Вялікага Княства Літоўскага
* Жыгімонт II Ангальцкі ( па 1452) — князь ангальт-цэрбскі
* Жыгімонт Індрыхавіч (*Жикмонтъ Индрихович*;  па 1470) — дзяржаўны дзяяч Вялікага Княства Літоўскага, староста жытомірскі
* Жыгімонт Габзбург (1427—1496) — эрцгерцаг Пярэдняй Аўстрыі
* Жыгімонт Гайлігінавіч — літоўскі баярын, які ўпамінаецца ў 1463—1479 гадох
* Станіслаў Зігмунтавіч (*Stanislo Sigmunthowicz presbitero*) — пробашч касьцёла ў Коўне, які ўпамінаецца ў 1494 годзе
* Мікалай Жыгімонтавіч — лідзкі літоўскі баярын, які ў 1496 годзе змацаваў свой тэстамэнт пячацьцю з рускім надпісам «ПЕЧАТЬ ПАНА МИКОЛАЯ ЖИКИМОНТОВ»
* Жыгімонт Баварскі (1439—1501) — герцаг Баварыі
* Жыгімонт Андрэевіч — амсьціслаўскі літоўскі баярын, які ўпамінаецца ў 1529 годзе
* Жыгімонт Мікалаевіч — літоўскі баярын, які ўпамінаецца паміж 1533 і 1535 гадамі
* Вісмонт Сімонтавіч — жыхар Жамойцкага староства, які ўпамінаецца ў 1538 годзе
* Жыгімонт Венцаслававіч — літоўскі баярын, які ўпамінаецца ў 1547 годзе
* Жыгімонт Стары (1467—1548) — вялікі князь літоўскі і кароль польскі
* Іван і Жыгімонт Ігнатавічы — жыхары сяла Прускі (Гарадзенскі павет), якія ўпамінаюцца ў 1558 годзе
* Міхал Жыгімонтавіч — літоўскі баярын, які ўпамінаецца ў попісе войска Вялікага Княства Літоўскага 1565 году
* Юры Жыгімонтавіч — баярын з Троцкага павету, які ўпамінаецца ў попісе войска ВКЛ 1567 году
* Жыгімонт Пятровіч — шэсьць баяраў, якія ўпамінаюцца ў попісе войска ВКЛ 1567 году: адзін зь Лідзкага павету Віленскага ваяводзтва, чатыры з Дарагічынскага павету і адзін зь Мельніцкага павету Падляскага ваяводзтва
* Жыгімонт Юркавіч — эйшыскі баярын, які ўпамінаецца ў попісе войска ВКЛ 1567 году
* Жыгімонт Андрэевіч і Жыгімонт Мікалаевіч — баяры з Мельніцкага павету Падляскага ваяводзтва, якія ўпамінаюцца ў попісе войска ВКЛ 1567 году
* Альбрыхт Жыгімонтавіч — баярын зь Менскага павету, які ўпамінаецца ў попісе войска ВКЛ 1567 году
* Жыгімонт Аўгуст (1520—1572) — вялікі князь літоўскі і кароль польскі
* Жыгімонт Гогенцолерн (1538—1566) — князь-арцыбіскуп Магдэбургу
* Янаш II Жыгімонт Заполья (1540—1571) — кароль вугорскі і князь сяміградзкі
* Жыгімонт Ваза (1566—1632) — кароль польскі і вялікі князь літоўскі, кароль швэдзкі
* Жыгімонт Баторы (1572—1613) — князь трансыльванскі
* Жыгімонт Караль Радзівіл (1591—1642) — дзяржаўны і вайсковы дзяяч Вялікага Княства Літоўскага, крайчы і падчашы вялікі літоўскі, ваявода наваградзкі
* Юры Сыгізмунд (*Georgius Sigismundi*) — рагніцкі ліцьвін, які навучаўся ў Каралявецкім унівэрсытэце ў 1609 годзе
* Сьцяпан (Стэфан) і Войцех Зігмантовічы — жыхары Забаеньня (слабада Чашнікаў, Полацкае ваяводзтва), якія ўпамінаюцца ў 1632 і 1633 гадох
* Крыштап Жыгімонт Пац (1621—1684) — вайсковы і дзяржаўны дзяяч Вялікага Княства Літоўскага, харунжы, падканцлер і канцлер вялікі літоўскі
* Жыгімонт Казімер Ваза (1640—1647) — адзіны сын караля польскага і вялікага князя літоўскага Ўладзіслава Вазы і яго першай жонкі Цэцыліі Рэнаты Габсбург
* Ян Крыштап Сыгізмунт (*Johannes Christophorus Sigismunt*) — ліцьвін, які навучаўся ў Каралявецкім унівэрсытэце ў 1649 годзе
* Яцка Жыгіманценка (*Яцъко Жикгимонтенко*), Саўка Жыгмонт (*Савъка Жикгмонть*), Фёдар Жыгмонт (*Федоръ Жикгмонт*), Пракоп Жыгманценка (*Прокопъ Жикгмонтенъко*) — казакі Войска Запароскага, які ўпамінаюцца ў рэестры 1649 году
* Яна Жымонт (*Żymont*) — жыхарка парафіі Цьвераў, якая ўпамінаецца ў 1770 годзе
* Бартламей Жымонт (*Żymontt*) — жыхар парафіі Больсяў, які ўпамінаецца ў 1780 годзе
* Зікмантовіч (*Zikmantowicz*) — прозьвішча радзівіліскага парафіяніна ў 1786—1788 гадох
* Барбара Сымунтовіч (*Symutowiczowna*) — жыхарка былога Жамойцкага староства, якая ўпамінаецца ў 1832 годзе
* Барбара Зымонт (*Zymont*) — жыхарка парафіі Больсяў, якая ўпамінаецца ў 1806 годзе
* Ян Сымонт (*Symont*) — жыхар парафіі Біюцішак, які ўпамінаецца ў 1845 годзе

Зыгмунтовічы (Zygmuntowicz) гербу Наленч — літоўскі шляхецкі род з Троцкага павету.

Зыгмунтовічы (Zygmuntowicz) гербу Пабог — літоўскі шляхецкі род з Ашмянскага павету.

Жыгманты — смаленскі шляхецкі род.

Сыманды (Сымонды) і Шыманты (Шымонты) — літоўскія шляхецкія роды.

Зыгмант (Zygmont) і Зыгмунт (Zygmunt) — прозьвішчы, зафіксаваныя ў XIX стагодзьдзі ў ваколіцах Сувалкаў.

Зыгмант (*Zygmont*) — прозьвішча, гістарычна зафіксаванае на тэрыторыі цяперашняй Летувы.

У актах Вялікага Княства Літоўскага ўпаміналіся маёнтак Жыгмонты або Палуша ў
Віленскім ваяводзтве, сёлы Жыгмунтышкі і Зігмонтышкі ва Ўпіцкім павеце і сяло Жыгмонтышкі або Гожарцы.

У Алькеніцкай парафіі існавалі вёска і засьценак Зыгмонцішкі з назвай (Zygmonciszki).

На 1909 год існаваў фальварак Зігмунтаўшчына ў Наваградзкім павеце Менскай губэрні.

На гістарычным Падляшшы існуе вёска Зыгмунты, на гістарычнай Браслаўшчыне — Зыгманцішкі, на гістарычнай Ашмянчыне — Зыгмунцішкі, у гістарычнай Прусіі — Зыгмунтынэн.

## Глядзіце таксама
* Зіга
* Мунд

## Крыніцы

## Літаратура
* 

Катэгорыя:Мужчынскія імёны